Publication: Magyar Közlöny
Issue: MK-2004-57 (Year: 2004, Number: 57)
Era: 2004-2010
Section: a 9/1995. (VIII. 31.) KTM rendelethez]
Paragraph Index: 3707

4. A csatlakozások helye 4.1. A töltõállványon a folyadéktöltõ és gõzvisszanyerõ berendezések és szerelvények tervezése során a következõ, jármûcsatlakoztatási méreteket kell figyelembe venni. 4.1.1. A folyadék adapterek középvonalának magassága legfeljebb 1,4 méter lehet (terhelés nélkül) és legalább 0,5 méternek kell lennie (folyadékkal megtöltve). Az ajánlott magasság 0,7—1,0 méter. 4.1.2. Az adapterek egymástól mért vízszintes távolsága nem lehet 0,25 méternél kisebb (az ajánlott minimális távolság 0,3 méter). 4.1.3. Minden folyadékadaptert a 2,5 méternél nem hosszabb burkolóvonalon belül kell elhelyezni. 4.1.4. A gõzvisszanyerõ adaptert lehetõleg a folyadékadapterek jobb oldalán 1,5 méternél nem nagyobb (terhelés nélkül) és 0,5 méternél nem kisebb (terhelt) magasságba kell elhelyezni. 4.2. A földelés/túltöltés észlelõ csatlakozót a folyadék és gõzvisszanyerõ adapterek jobb oldalán és 1,5 méternél nem nagyobb (terhelés nélkül), illetve 0,5 méternél nem kisebb (terhelt) magasságban kell elhelyezni. 4.3. A fenti csatlakozásokat a jármûnek csak az egyik oldalán szabad elhelyezni.

Source: https://magyarkozlony.hu/hivatalos-lapok/b7ed7447c0a147d632ac86d318fd14fd8758a07a/dokumentumok/239b4445e012f1e77e82ba9e8447c7c160a7f8a1/letoltes